MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA          
HOTĂRÂREA NR. 258
Consiliul Local al Municipiului Craiova, întrunit în şedinţa ordinară din data de 30.06.2011;

Având în vedere raportul nr.5554/2011 întocmit de Serviciul Public Comunitar de Evidenţă a Persoanelor Craiova prin care se propune oficierea căsătoriilor în imobilul “Casa Gheorghe Bibescu”, situat în Parcul “Nicolae Romanescu” Craiova, proprietate publică a municipiului Craiova şi rapoartele comisiilor de specialitate ale Consiliului Local al Municipiului Craiova nr.96, 97, 98 şi 99/2011; 
În conformitate cu prevederile art.27, alin.1 din Legea nr.119/1996, republicată, privind actele de stare civilă, modificată şi completată;

În temeiul art.36, alin.2, lit. c, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă oficierea căsătoriilor în imobilul “Casa Gheorghe Bibescu”, situat în Parcul “Nicolae Romanescu” Craiova, proprietate publică a municipiului Craiova.

Art.2. Taxa pentru oficierea căsătoriilor în incinta imobilului identificat la art.1 va fi în cuantum de 1.500 lei. 
Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.398/2010 privind aprobarea taxelor pentru oficierea căsătoriilor, pentru anul 2011.

  Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Serviciul Public Comunitar de Evidenţă a Persoanelor Craiova vor aduce la îndeplinire prevederile prezentei hotărâri.

